OzLabs/hebrew-wiki-articles huggingface dataset:
פיט פוסלתווייט

פיטר ויליאם "פיט" פוסלתווייט (באנגלית: Peter William "Pete" Postlethwaite; 7 בפברואר 1946 – 2 בינואר 2011) היה שחקן קולנוע אנגלי, היה מועמד לפרס אוסקר לשחקן המשנה הטוב ביותר לשנת 1993 על תפקידו בסרט "בשם האב".

==ביוגרפיה==
פוסלתווייט נולד בעיירה וורנינגטון, לנקשייר שבצפון אנגליה למרי ג'רלאדין ולוויליאם פוסלתווייט. הוא הצעיר מבין 3 בנים. פוסלתווייט למד הוראה בקולג' סט. מרי, ולאחר מכן לימד שם דרמה. בהמשך עבר ללמוד משחק ב"בית ספר לתיאטרון בריסטול אולד ויק". הוא חבר ותיק בקבוצת "הלהקה השייקספירית המלכותית".

פוסלתווייט החל את דרכו המקצועית בעולם המשחק בתיאטרון "Everyman" שבליברפול, שם הופיע לצד שחקנים כגון ביל ניי, ג'ונתן פרייס וג'ולי וולטרס, שהייתה בת-זוגו בסוף שנות ה-70. הוא התפרסם לראשונה כשהופיע בתפקיד משני בסרט השלישי בסדרת סרטי "הנוסע השמיני", בו גילם איש מודיעין בשם דייוויד.

בשנת 1993 היה פוסלתווייט מועמד לפרס אוסקר לשחקן המשנה הטוב ביותר על תפקידו בסרט "בשם האב" כשגילם את דמותו של ג'וזפה קונלון, אביו של גארי קונלון, צעיר מבלפסט (דניאל דיי לואיס) הנעצר ונכלא על לא עוול בכפו באשמת פיגוע של המחתרת האירית.
לאחר מכן השתתף בסרט הפשע "החשוד המיידי", בו גילם את מר קובאיאשי, עורך דינו ויד ימינו של הפושע האגדי קייזר סוזה.

ב-1996 שיחק פוסלתווייט בסרט ההרפתקאות "לב הדרקון", בו הופיע בתור נזיר בשם גילברט. באותה שנה שיחק בגרסה ההוליוודית למחזהו של ויליאם שייקספיר "רומיאו ויוליה", בה גילם את דמותו הספרותית של האב לאורנס, עוזרו ויועצו של רומיאו (לאונרדו די קפריו).

באותה שנה שיחק בסרט התזמורת (Brassed Off), כמנצח על תזמורת כורי פחם. הסרט מתאר עיירת כורים כ-10 שנים אחרי שביתת כורי הפחם באנגליה, כאשר הכורים איבדו כבר את רוח הלחימה שאפיינה אותם בזמן השביתה ומחכים, ללא התנגדות, לסגירת המכרה האחרון בעיירה.

ב-1997 הופיע פוסלתווייט ב"פארק היורה: העולם האבוד", סרט ההמשך של סטיבן ספילברג לסרט ההרפתקאות "פארק היורה". באותה שנה שיחק בסרט נוסף של ספילברג, הדרמה ההיסטורית "אמיסטאד", בה גילם את דמותו של מושל מדינת קונטיקט ויליאם הולבירד.

ב-1999 הופיע בסרט הדרמה "Lost for Words". בשנה שלאחר מכן השתתף בתפקיד ראשי בסדרת הפשע "The Sins", והשתתף בדרמת הפשע "שמיים אדומים" שביים ג'ון מקנזי ומדבר על העיתונאית ורוניקה גרין. 

ב-2006 השתתף פוסלתווייט בשחזור לסרט האימה "אות משמיים".

ב-2010 שיחק בסרטו של כריסטופר נולאן "ההתחלה" בתור מוריס אביו הגוסס של רוברט פישר, היה מועמד לפרס באפט"א לשחקן המשנה הטוב ביותר על תפקידו בתור בוס הפשע פרג'י בסרטו של בן אפלק "גנב עירוני".

==חיים אישיים==

פוסלתווייט היה בזוגיות עם ז'קלין "ז'קי" מוריש, מפיקה לשעבר בערוץ ה-BBC משנת 1987 ובשנת 2003 השניים נישאו. יש להם שני ילדים, ויליאם ג'ון "בילי" (1989); ולילי קתלין (1996). 

"הוא נפטר ב-3 בינואר 2011 בגיל 64 ממחלת סרטן האשכים בה נאבק מספר שנים.

== קישורים חיצוניים ==

* 
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אנגלים
קטגוריה:בוגרי בית הספר למשחק בריסטול אולד ויק
קטגוריה:בריטים שנפטרו מסרטן הלבלב
קטגוריה:בריטים שנולדו ב-1946
קטגוריה:בריטים שנפטרו ב-2011
סגן הכהנים

סגן הכהנים הוא התואר לכהן האחראי על עבודת כל הכהנים בבית המקדש. כמו כן, הסגן מיועד להחליף את הכהן הגדול אם ייפסל לעבודת המקדש. לפיכך היה הסגן השני בחשיבותו לכהן הגדול, כפי שמעיד רבי חנינא סגן הכהנים:

==הופעות במשנה==
פעמים רבות מופיע התואר במקורות רק בביטוי "הסגן".

כך למשל מוזכר סגן הכהנים במשנה העוסקת בעבודת יום הכיפורים במקדש:

ומשנה זו פירש רש"י בשם רבותיו כך:

ביטוי נוסף לחשיבותו של הנושא במשרת הסגן אנו רואים במעמד ניחום אבלים בו משתתף הכהן הגדול:

==שמות סגני כהן==
שנים משלושת הסגנים הידועים לנו בשמם מן הספרות התלמודית או יוסיפוס פלביוס הם: רבי חנינא סגן הכהנים ואלעזר בן חנניה.

ההיסטוריון שמואל ספראי סובר שתפקיד הסגן נוצר על ידי הפרושים על מנת לפקח על הכהן הגדול, שכן מאז ימי שלטון בית חשמונאי היו תקופות שבהן החזיקו במשרת הכהן הגדול כהנים שנמנו על כת הצדוקים בפרהסיא או בסתר, והיה צורך במשגיח מיוחד מטעם הפרושים כדי לוודא שהכהן הגדול אינו סוטה מדרך העבודה הפרושית.

== קישורים חיצוניים ==
* 
* 

== הערות שוליים ==

קטגוריה:כהונה
קטגוריה:תארים ותפקידים יהודיים
איסי מיאקי

חזית חנות של איסי מיאקי בפריז, בשנת 2008

איסי מיאקה (ביפנית: 三宅 一生, 22 באפריל 1938 – 5 באוגוסט 2022) היה מעצב אופנה יפני שנודע בזכות ביגוד בעיצוב טכנולוגי, תצוגות אופנה, ובשמים.

==תולדות חייו==
מיאקה נולד בשנת 1938 בהירושימה, יפן. כילד בן שבע היה עד וניצל מן הפצצה הגרעינית שהופלה על העיר ב-6 באוגוסט 1945. הוא למד עיצוב גרפי באוניברסיטה לאמנות טאמה בטוקיו וסיים לימודיו בשנת 1964. עם סיום הלימודים החל לעבוד בפריז ובניו יורק. הוא שב לטוקיו בשנת 1970 וייסד את סטודיו לעיצוב מיאקה.

בסוף שנות ה-80 החל לבצע ניסויים בשיטות חדשות ליצירת פְּליסֶה אשר תאפשרנה גמישות בתנועה ללובש הבגד לצד קלות בכביסת הבגד ובייצוגו. ניסיונותיו הובילו בשנת 1993 לפיתוח שיטת פליסה חדשה לבדים, שבה ראשית הבד נגזר ונתפר, ואחר כך מהודק בין שכבות נייר ונדחס למגהץ קיטור חם לצורך יצירת הפליסה. "זיכרון" הבד משמר את הפליסה גם לאחר סיום הגיהוץ בתבנית הנייר וניתן ללובשו. בשיטה זו יצר בגדי פליסה לבלט של פרנקפורט.

למיאקה הייתה ידידות ארוכת שנים עם אמנית החרס לוסי רי. בעזבונה היא הותירה לו את אוסף הקרמיקה הגדול שלה ואוסף כפתורי חרסינה שאותם שילב בעיצוביו והציגם בתצוגותיו.

בשנת 1994 העביר מיאקה את תחום עיצוב אופנת הגברים לידי נאוקי טקיזאווה, ובשנת 1999 העביר לידיו אף את תחום אופנת הנשים, זאת כדי שיוכל להפנות את מלוא מרצו למחקר. בשנת 2007 הפך נאוקי טקיזאווה למעצב עצמאי בקבוצת איסי מיאקה, ודאי פוג'יווארה מונה למנהל בית האופנה איסי מיאקה.

בדומה לבתי אופנה גדולים אחרים, גם איסי מיאקה שיווק בשמים. הבושם הראשון שלו, L'eau d'Issey (מילולית: "מי איסי"), שווק לראשונה בשנת 1992. שמו של הבושם הוא משחק מילים, כיוון שבצרפתית הוא נשמע זהה למילה "אודיסאה". הבקבוק, שעוצב על ידי מיאקה, מבוסס על מראה הירח הנשקף מאחורי מגדל אייפל, כפי שהוא נצפה מדירתו בפריז. בשנת 1994 הוציא מיאקה אף בושם לגברים (L'eau d'Issey Pour Homme).

ב-1998 נפתחה ב-Fondation Cartier's התערוכה "Making Things" של איסי מיאקה שהציבה לעצמה למטרה לחקור דרך חדשה להבין בגדים, בה הדמיון משתלב עם הטכנולוגיה החדשנית ביותר. דרך עיצוב חלל חדשני, התערוכה שרטטה את עבודתו של מיאקה דרך ארבעה חללים: חופש ותנועה, היחסים בין אופנה לאמנות, מחקר חומרים ודרכי ייצור חדשות והבגדים של העתיד.

מיאקה נפטר ב-5 באוגוסט 2022.

==קישורים חיצוניים==

* 
* [http://www.isseymiyake.co.jp/ האתר הרשמי של בית איסי מיאקה]
* [https://web.archive.org/web/20111028112711/http://www.habosem.co.il/איסי-מיאקי/ השפעתו של איסי מיאקה על עולם הבשמים]
* 
* [http://30ans.fondationcartier.com/en/route/parcours-issey-miyake/ עמוד התערוכה של איסי מיאקה "Making Things"] 
* 

==הערות שוליים==

קטגוריה:זוכי פרס קיוטו
קטגוריה:מעצבי אופנה יפנים
קטגוריה:מקבלי עיטור מסדר התרבות
קטגוריה:יפנים שנולדו ב-1938
קטגוריה:יפנים שנפטרו ב-2022
רדוקציה (מוזיקה)

רדוקציה (מאנגלית: Reduction) היא פעולה של צמצום תפקידי הכלים בפרטיטורה תזמורתית לביצוע בפסנתר. התוצאה מאפשרת לקורפטיטור או לפסנתרן חזרות לעבוד עם סולנים, בין אם נגנים, זמרים או רקדני בלט לקראת הופעה.

פרטיטורה ווקאלית, או פרטיטורה לפסנתר וקול, היא פרטיטורה של אופרה, או של יצירה ווקאלית או מקהלתית עם תזמורת, כגון אורטוריה או קנטטה. בפרטיטורה כזאת תפקידי השירה כתובים במלואם אך הליווי מצומצם ומותאם לכלי מקלדת (בדרך כלל פסנתר). על פי רוב מצמצמים את המוזיקה לשתי חמשות, אבל קיימים גם עיבודים לחמשות רבות יותר, לפסנתר בארבע ידיים או לשני פסנתרים, לפי הצורך.

יש שני סוגים עיקריים של פרטיטורות קול-פסנתר. הסוג הראשון כולל אותן פרטיטורות שהמלחין יוצר בתהליך ההלחנה, בדרך כלל כמפה הרמונית של היצירה לתזמור בעתיד. בסוג השני כלולים עיבודים או עריכות, שנעשו לאחר השלמת היצירה, בדרך כלל בידי אדם אחר, לא המלחין.

פרטיטורות קול-פסנתר נוצרות לרוב מסיבות מעשיות בלבד, כגון חזרות עם זמרים או לימוד המבנה בקומפוזיציוני של היצירה. לפני שהקלטות נעשו זמינות לציבור הרחב, היו פרטיטורות קול-פסנתר נמכרות לביצוע ביתי או באולם קטן, שאינו מאפשר הכנסת תזמורת מלאה.

==קישורים חיצוניים==

קטגוריה:מונחים מוזיקליים
מוזיקה דתית

מוזיקת דתית היא מוזיקה הנכתבת ומבוצעת מטעמים דתיים.

[[אנה פאולה ולדאו]]
יצירות מוזיקליות רבות הולחנו לצרכים דתיים ומלחינים רבים קבלו השראה מאמונתם הדתית. במקרים רבים יצירות עממיות אומצו לצרכים דתיים או שהתפתחו מיצירות מוזיקליות דתיות. לנצרות היסטוריה ארוכה של מוזיקה כנסייתית. יוהאן סבסטיאן באך לדוגמה, כתב את רוב יצירותיו עבור הכנסייה הלותרנית. מוזיקה דתית משתנה לעיתים קרובות כדי להתאים לתקופה. מוזיקה נוצרית מודרנית וגם מוזיקת גוספל, מלבישות מילים המבטאות מסרים נוצריים על מוזיקה פופולרית.

גם ביהדות יש מסורת מוזיקלית עתיקה וחזקה, למעשה טעמי המקרא הם מהעדויות הראשונות לכתיבת תווים.

גם במסורות המזרח כדוגמת הינדואיזם יש מקום חשוב עבור המוזיקה, כמו גם לדתות מאפריקה.

== ראו גם ==
* מוזיקה כנסייתית

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:סגנונות מוזיקליים
מצפה עופר

תצפית ממצפה עופר מערבה לכיוון היישוב צרופה ומישור חוף הכרמל
מצפה עופר הוא מצפה יערנים של קק"ל, השוכן ביער חוף הכרמל, על מורדותיו המערביים של הכרמל, בין היישובים כרם מהר"ל ממזרח וצרופה ממערב. המקום קרוי על שמו של מושב עופר הסמוך.
== היסטוריה ==
במקום שכן בעבר הכפר הפלסטיני ג'בע (כרמל), שהיה אחד משלושת יישובי המשולש הקטן אשר הטרידו את התחבורה היהודית לאורך מישור החוף. במהלך מבצע שוטר ב-24 ביולי 1948 וביום המחרת, נכבש האתר בידי חטיבות אלכסנדרוני וכרמלי. בשנותיה הראשונות של המדינה ניטע במקום יער עצי אורן, בין היתר, כדי לספק תעסוקה לתושבי האזור. בשנות ה-60 של המאה ה-20 הוקם בלב היער מגדל תצפית מכספי תרומות של יהודי אוסטרליה, ניו זילנד והונג קונג. כאשר גבהו אמירי העצים סביב המגדל שנועד לאתר שריפות, הוספה לו קומה נוספת, וכיום הוא מתנשא לגובה של ארבע קומות. מראש המגדל נשקף נוף פנורמי על רכס הכרמל ואל מישור חוף הכרמל. במקום הוכשר חניון ואתרים לעריכת פיקניקים, חלקם נגישים לבעלי מוגבלות פיזית, שבילי הליכה ורכיבה על אופני הרים. בנוסף חולף שביל ישראל בסמוך למצפה. 

==קישורים חיצוניים==

*[https://web.archive.org/web/20070311080816/http://212.199.160.128/kkl/radDB49C.html אגדת יער ביער חוף הכרמל]
*[http://www.inature.info/wiki/%D7%99%D7%A2%D7%A8_%D7%A2%D7%95%D7%A4%D7%A8,_%D7%A0%D7%97%D7%9C_%D7%A9%D7%99%D7%9E%D7%A8%D7%99_%D7%95%D7%97%D7%95%D7%A8%D7%91%D7%AA_%D7%A9%D7%99%D7%9E%D7%A8%D7%99 יער עופר, נחל שימרי וחורבת שימרי]
*[https://web.archive.org/web/20100227023926/http://eyarok.org.il/2008/11/%D7%A0%D7%A8%D7%A7%D7%99%D7%A1%D7%99%D7%9D-%D7%A4%D7%95%D7%A8%D7%97%D7%99%D7%9D-%D7%91%D7%99%D7%A2%D7%A8-%D7%A2%D7%95%D7%A4%D7%A8-%D7%99%D7%A2%D7%A8-%D7%97%D7%95%D7%A3-%D7%94%D7%9B%D7%A8%D7%9E%D7%9C/ נרקיסים פורחים ביער עופר (יער חוף הכרמל)]
*[https://web.archive.org/web/20131019155454/http://www.syt.co.il/showAttraction.asp?id=1034 מצפה עופר]
* 
חורבת שמרי ביער עופר

קטגוריה:ישראל: נקודות תצפית
קטגוריה:הכרמל
קטגוריה:שביל ישראל
ירח (אלבום)

ירח הוא האלבום ה-19 של הזמר והמוזיקאי הישראלי שלמה ארצי משנת 1992. האלבום ביסס את מעמדו של ארצי כאחד מהזמרים הפופולריים בישראל.
== הפקה ==
האלבום הקודם של ארצי, "כרטיס ללונה פארק", נחל כישלון מסחרי ולא השאיר להיטים רבים, אם כי לא גרם לחזרתם של הימים הרעים בקריירה של ארצי. לאחר הוצאת אלבומי האוסף "השירים 1", "השירים 2" ו"השירים 3 - ביצועים אחרים", נסע ארצי ללוס אנג'לס.

כשחזר לישראל החל לעבוד על אלבומו "ירח" שיצא ב-1992. ארצי כתב והלחין את כל השירים באלבום בהפקתו המוזיקלית של יהודה עדר, בעלות שנאמדת בכ-200 אלף דולרים. לראשונה מזה זמן רב לא עבד ארצי עם מעבד מוזיקלי אחד קבוע, אלא עם שלושה מעבדים: רביב גזית, יהודה עדר ויועד נבו. האלבום זכה להצלחה מסחררת עם מכירות של יותר מ-100 אלף עותקים והיה לאלבום השני הנמכר ביותר של ארצי עד אז, אחרי 'לילה לא שקט'. באלבום היו להיטים רבים, והוא נחשב לאחד האלבומים המוצלחים של ארצי בקריירה. האלבום סימן תחילת תקופה השיא בקריירה של ארצי שנמשכה לאורך כשני עשורים לפחות. 8 מתוך 12 השירים באלבום הפכו ללהיטים ברדיו. השיר "ואלס בחמש ושלושים" שימש כפסקול בסרטו של יהונתן אינדורסקי "דרייבר" (2010). על עטיפת התקליט מצויר, בין היתר, הציור שעל דיסקית פיוניר.

== רשימת רצועות ==

* בקלטת: שירים: 1–6 - צד א', שירים 7–12 - צד ב'.

==משתתפים באלבום==
* עיבודים: רביב גזית, יהודה עדר, יועד נבו, יאיר מיכאל.
* הפקה מוזיקלית: יהודה עדר
* יהודה עדר: גיטרה חשמלית, גיטרה אקוסטית, מנדולינה, עיבוד לגיטרה אקוסטית (ב-"ירח"), קולות (ב-"כמו אז", "שאלתי מה קרה", "ואלס בחמש ושלושים").
* רביב גזית: פסנתר, סינטיסייזרים, עיבוד כינורות (ב-"ערב בלי ירח").
* יועד נבו: גיטרה חשמלית, תכנות תופים (ב-"אני בא"), אקורדיון חשמלי (ב-"אני בא").
* יאיר מיכאל: גיטרה אקוסטית, גיטרה חשמלית.
* עוז נוי: גיטרה אקוסטית, גיטרה חשמלית.
* אריה וולניץ: גיטרה בס.
* מאיר ישראל: כלי הקשה, תופים ותכנות תופים, שירה (ב-"שאלתי מה קרה").
* משה לוי: עיבוד כינורות, אקורדיון, פסנתר.
* נאור דיין: גיטרה חשמלית (ב-"כמו אז").
* איתן גדרון: גיטרה חשמלית (ב-"פעם תורי ופעם תורך").
* אלון נדל: גיטרה בס (ב-"כמו אז").
* מישל עמר: תופים (ב-"כמו אז").
* רונית שחר: שירה.
* עמי איילי: שירה.
* דרור בן גור: סקסופון (ב-"שאלתי מה קרה").
* אמיר בקמן: אבוב.
* אמיר פרי: חצוצרות (ב-"אני בא").
* הוקלט באולפני "המון" 1992-1991, הקלטות ומיקסים נוספים באולפני "טריטון" וקולינור" 1992-1991.
* תכנון סאונד ומיקס: יועד נבו, תכנון סאונד ומיקס ל"שאלתי מה קרה" ו"אחרת אתה מת" וטכנאי הקלטה כללי: עמי איילי
* טכנאי הקלטות נוספים והשלמות: שגיא גל ועודד פרח
* מפיק: מיכאל תפוח - "המון הפקות"
* ניהול ההפקה: לימור אל - עד
* עיצוב עטיפת אלבום: שרון מורו
* צילומי עטיפת אלבום: ציפי מנשה, דניאל חכים
* מירי בן-יוסף: יחסי ציבור.

==קישורים חיצוניים==

* 
* 

== הערות שוליים ==

קטגוריה:אלבומי 1992
קטגוריה:אלבומי שלמה ארצי
קטגוריה:אלבומים בעברית
קטגוריה:אלבומי רוק ישראליים
קטגוריה:הירח באומנות
קטגוריה:אלבומי פלטינה כפולה ומעלה בישראל
קטגוריה:אלבומי חברת הד ארצי
מונטנה (מחוז)

מחוז (אובלסט) מונטנה (בבולגרית: Област Монтана) הוא אחד מ-28 מחוזות בולגריה ושוכן בצפון מערב המדינה. המחוז משתרע על כ 3.2% משטח המדינה ועיר הבירה שלו היא מונטנה.

== היסטוריה ==
במאה ה-1, היה האזור חלק מפרובינציית מואסיה, של האימפריה הרומית המערבית ועם פיצולה עבר לחזקת האימפריה הרומית המזרחית, תוך שהוא מחליף ידיים, כתוצאה מפלישת ההונים, ובהמשך הגירה מאסיבית של שבטים סלבים ופרוטו-בולגארים, אשר ייסדו את האימפריה הבולגרית הראשונה. ב-108, לאחר קריסת האימפריה הראשונה, נשלט האזור שוב על ידי הביזנטים, עד להקמת האימפריה הבולגרית השנייה בסוף המאה ה-12 וידע קרבות לא מעטים במסגרת המאבק להגמוניה אזורית בין הבולגרים לדספוטט סרביה. בסוף המאה ה-14 נכבש שטח המחוז על ידי צבא האימפריה העות'מאנית ונותר בחזקתם עד ל-1878. עם תום המלחמה העות'מאנית-רוסית (1877–1878). השטח עבר לשליטת נסיכות בולגריה שהפכה בהמשך, למדינת הלאום בולגריה.

==טופוגרפיה ואקלים==
שטח המחוז מהווה 3.2% משטחה של בולגריה, בצפונו הוא נתחם בנהר הדנובה וגובל ברומניה, במערבו הוא גובל בסרביה ובדרומו מצויים המורדות הצפוניים של הרי הבלקן. האקלים הוא אקלים ממוזג עם השפעה יבשתית, להוציא רצועה צרה לאורך הדנובה. הטמפרטורה השנתית הממוצעת היא 11.1<sup>o</sup>c.

== כלכלה ==
בשטח המחוז מספר מפעלים לעיבוד שבבי, ייצור מזון וטקסטיל. מגזר השירותים הוא המוביל מבחינת תוצר מקומי גולמי. במחוז מונטנה עוברים שני עורקי תחבורה של נתיבי התעבורה הפאן-אירופיים. עורק מספר 7 העובר לאורך הדנובה ועורק מספר 4, המחבר את מזרח אירופה לסלוניקי שביוון. העיר לום היא עיר נמל חשובה לאורך נהר הדנובה ומהווה שער כניסה ויציאת סחורות מרחבי אירופה. תעבורת המסחר דרך הנמל בלום מהווה כ-40% מתעבורת הסחורות בבולגריה, המתבצעת דרך נהר הדנובה. תנאי המחוז נוחים גם לחקלאות ובאזורים שונים מגדלים חיטה, תירס, חמניות, גפנים, פירות וכן ישנן חוות לגידול צאן ובקר לתעשיית המזון. באזור הכפרי ישנם מעיינות מרפא, המושכים אליהם תיירים, גם מחוץ למדינה.

==דמוגרפיה==
אוכלוסיית המחוז, מהווה כ-2.3% מכלל אוכלוסיית בולגריה ונמצאת במגמת ירידה כמותית וממוצע גיל בעלייה. מבחינה אתנית, 84.6% מהאוכלוסייה הם בולגרים ו 12.5%, הם צוענים. 92.3% מקרב תושבי המחוז הם נוצרים אורתודוקסים.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
מונטנה
בעיית k המרכזים

בתורת הגרפים, בעיית k המרכזים היא בעיית אופטימיזציה, המבקשת להקים ברשת נתונה מספר קבוע מראש של "מרכזי שירות", כך שהמרחק של ה"לקוח" הרחוק ביותר מכל המרכזים יהיה קטן ככל האפשר.

פורמלית, הבעיה מקבלת גרף ממושקל בעל n צמתים ומטרתה למצוא תת-קבוצה בגודל k, המביא למינימום את המרחק בין כל צומת בגרף לאחד הצמתים בקבוצה k. האלגוריתמים הידועים לבעיה מניחים שהמרחקים בגרף מקיימים את אי-שוויון המשולש.

==הגדרה פורמלית==
* יהי G גרף מלא לא מכוון ממושקל ותהיינה V ו-E קבוצת הצמתים והקשתות בגרף בהתאמה. יהי המרחק <math>d(V_i,V_j) \in N</math> המרחק בין הצמתים i ו-j המקיים את אי-שוויון המשולש. 
* יש למצוא תת-קבוצה S של V בגודל k כך שהערך המקסימלי (על-פני <math>\ v \in V</math>) של כל ערכי המינימום <math>\min_{s \in S} d(v,s)</math>, הוא הקטן ביותר האפשרי.

==סיבוכיות==
בעיית k המרכזים ידועה כבעיה NP שלמה מכיוון שניתן באמצעות רדוקציה חישובית להראות שבהינתן פתרון לבעיית k המרכזים ניתן למצוא פתרון לבעיית הקבוצה השולטת (Dominating set) בגרף כלשהו.

===אלגוריתמי קירוב===
קיימים מספר אלגוריתמי קירוב לבעיה. בשנת 1985 הראה טופילו גונזלס אלגוריתם חמדן הפותר את הבעיה עם שגיאת קירוב 2 ובונה את הפלט S תוך שימוש ב-k איטרציות. באיטרציה הראשונה האלגוריתם בוחר צומת שרירותי ומוסיף אותו ל-S. לאחר מכן, בכל איטרציה בוחר האלגוריתם את הצומת הרחוק ביותר מצומת כלשהו ב-S ומוסיף אותו ל-S. זמן הריצה הכולל של האלגוריתם הוא (O(kn.

אלגוריתם קירוב נוסף בעל שגיאה דומה מבצע רדוקציה לבעיית מציאת קבוצה בלתי תלויה מקסימלית (Maximal independent set) בגודל k בגרפים המתקבלים על ידי הוספת צומתי G לקבוצה הריקה, העלאת G בחזקה (Power Graphs) ומציאת הגרף הקטן ביותר עבורו ניתן למצוא קבוצה שולטת מלאה בגודל k.

==הערות שוליים==

קטגוריה:אופטימיזציה רציפה
קטגוריה:בעיות NP-שלמות
קטגוריה:תורת הגרפים
אביהו שבת

אביהו שבת (ידוע בשם הבמה "אביהו"; נולד ב-2 בפברואר 1986) הוא זמר-יוצר ישראלי.

==ביוגרפיה==
שבת נולד בברוקלין, וב-1987, בגיל שנה, עלה עם משפחתו לישראל.
שבת היה חלוץ מועדון הפועל רמת גן עד גיוסו לצה"ל, אז עזב את תחום הכדורגל. הוא שירת בצה"ל בלהקת "החימושיות", לימים להקת חיל החימוש, והיה מפקדהּ במשך שנתיים. לאחר שחרורו החל להפיק את אלבום הבכורה שלו.

ב-16 באוגוסט 2009 הוציא סינגל ראשון בשם "עדיין שלך", שאותו כתב והלחין לי בירן. ב-31 באוקטובר הוציא סינגל שני בשם "קחי את ליבי", גרסת כיסוי לשירה של מנדי מור, "In My Pocket"; את המילים בעברית כתבה יסמין אבן ללחן של אמיליו אסטפן. ב-10 בינואר 2010 הוציא סינגל שלישי בשם "בשבילך", אותו כתב עם "נערי רפול" והלחין עם איתי זילברשטיין.

ב-31 בינואר 2010 יצא אלבום הבכורה שלו, שנקרא "אביהו" על שמו. במרץ 2010 הוציא סינגל רביעי מהאלבום, בשם "אהבת חיי". לקראת הקיץ הוציא סינגל נוסף, "יאללה" (דואט עם מיכל אמדורסקי), שהפך ללהיט. באוקטובר של אותה שנה הוציא סינגל בשם "תישארי" מתוך אלבומו השני, "עושה לך טוב". בסוף שנת 2010 הוציא סינגל בשם "אמונה", דואט עם אביו שלומי שבת. באותה שנה זכה לתואר "תגלית השנה" במצעד הפזמונים השנתי של גלגלצ.

ב-2011 השתתף בתוכנית המציאות "חי ב-LA LA לנד". במסגרת התוכנית הופיע גם בפרק בסדרה "היפים והאמיצים". בנובמבר התארח שבת בשיר "לא יודע/ת כלום על אהבה" של ג'ולייטה, שהופיעה אף היא עמו ב"חי ב-LA LA לנד". ב-2012 השתתף בתוכנית "רוקדים עם כוכבים".
בשנת 2012 שר שבת את שיר הפתיחה של הסדרה "גאליס" המשודרת בערוץ הילדים.
בסוף שנה זו הוציא שבת את אלבומו השלישי "דרך".

==חיים אישיים==

שבת מגיע ממשפחה של מוזיקאים - אביו הוא שלומי שבת, דודתו היא לאה שבת ואחותו היא מנור שבת.

במאי 2013 התארס לבת זוגו מיכל אלמור, וב-1 באפריל 2014 נישא לה. הם הורים לשלושה ילדים.

שבת מתגורר בהוד השרון.

== דיסקוגרפיה ==
* "אביהו" (2010)
* "עושה לך טוב" (2011)
* "דרך" (2012)
;סינגלים
* "עדיין שלך" (16 באוגוסט 2009)
* "קחי את ליבי" (31 באוקטובר 2009)
* "בשבילך" (10 בינואר 2010)
* "אהבת חיי" (מרץ 2010)
* "יאללה" (21 באפריל 2010)
* "תישארי" (5 באוקטובר 2010)
* "אמונה" דואט עם אביו שלומי שבת (27 בדצמבר 2010)
* "עושה לך טוב" (30 במאי 2011)
* "אי אפשר איתך" (31 ביולי 2011)

== קישורים חיצוניים ==

* 
* 
* 

== הערות שוליים ==

קטגוריה:זמרי פופ ישראלים
קטגוריה:זמרים השרים בעברית
קטגוריה:מלחינים ישראלים
קטגוריה:משתתפי חי ב-LA LA לנד
אביהו
קטגוריה:מתחרי רוקדים עם כוכבים (ישראל)
קטגוריה:חברי להקות צבאיות ישראליות
קטגוריה:זמרי מוזיקה מזרחית ישראלים
קטגוריה:ישראלים ילידי ארצות הברית
קטגוריה:עולים בשנות ה-1980
קטגוריה:ישראלים שנולדו ב-1986
ג'וני צ'אן

ג'וני צ'אן (בכתב סיני: 陳強尼; נולד ב-1957) הוא שחקן פוקר מקצועני, אשר נולד סין, ומתגורר בלאס וגאס, נבדה. צ'אן ידוע בעולם הפוקר בכינויו "האוריינט אקספרס".

== שנותיו הראשונות ==
צ'אן עבר בשנת 1962 עם משפחתו מגואנגג'ואו, עיר הולדתו, להונג קונג. בשנת 1968 עברה המשפחה לפיניקס, אריזונה, ובשנת 1973 ליוסטון, טקסס, שם מחזיקה משפחתו בבעלות על מספר מסעדות. בגיל 16 התוודע צ'אן לראשונה לפוקר, כששיחק באופן לא חוקי בלאס וגאס. צ'אן מספר כי הצליח להפוך 500 דולרים ל-20,000 דולרים בלילה אחד, אך הפסיד הכל למחרת. בגיל 21 החליט לפרוש מלימודי מלונאות וניהול על מנת להפוך למהמר מקצועי.

==קריירה כשחקן פוקר==
===אליפות העולם בפוקר===
צ'אן זכה להכרה בינלאומית לאחר שהצליח באופן חריג לזכות בשני תוארי אליפות העולם בפוקר ברציפות – בשנת 1987 ובשנת 1988. צ'אן כמעט והצליח לזכות בתואר גם שנה לאחר מכן, 1989, אך לבסוף סיים שני לפיל הלמות. ג'רי באס, הבעלים של קבוצת הכדורסל לוס אנג'לס לייקרס ושחקן פוקר חובבן, הבטיח לצ'אן טבעת אליפות NBA אם יצליח לזכות 3 פעמים ברציפות. צ'אן הופיע בסרט הקאלט "ראונדרס" בכיכובו של מאט דיימון בתפקיד עצמו, עובדה שהגבירה משמעותית את חשיפתו מחוץ לעולם הפוקר.

צ'אן ידוע במנהגו להניח לפניו בשולחן הפוקר את "תפוז המזל" שלו, מנהג שזכה לחיקוי על ידי מספר שחקני פוקר לאחר שתי זכיותיו באליפות העולם בפוקר. בשנת 2005, היה צ'אן לשחקן הפוקר הראשון אשר זוכה ב-10 צמידים באליפות העולם בפוקר לאחר שניצח את פיל לאק, הישג שהושווה לאחר מכן על ידי דויל ברונסון ושופר על ידי פיל הלמות אשר זכה ב-15 צמידים. בשנת 2008, זכה צ'אן בכסף בטורניר אליפות העולם בפוקר לראשונה מאז שנת 1992, כשזכה ב-32,166 דולרים על סיומו במקום ה-329.

===פירוט זכיות באליפות העולם בפוקר===
{| class = "wikitable"
|-
!שנה
!טורניר
!פרס
|-
|1985
| dir="ltr" |$1,000 Limit Hold'em
|$171,000
|-
|1987
| dir="ltr" |$10,000 No Limit Hold'em World Championship
|$625,000
|-
|1988
| dir="ltr" |$10,000 No Limit Hold'em World Championship
|$700,000
|-
|1994
| dir="ltr" |$1,500 Seven Card Stud
|$135,600
|-
|1997
| dir="ltr" |$5,000 Deuce to Seven Draw
|$164,250
|-
|2000
| dir="ltr" |$1,500 Pot Limit Omaha
|$178,800
|-
|2002
| dir="ltr" |$2,500 No Limit Hold'em Gold Bracelet Match Play
|$34,000
|-
|2003
| dir="ltr" |$5,000 No Limit Hold'em
|$224,400
|-
|2003
| dir="ltr" |$5,000 Pot Limit Omaha
|$158,100
|-
|2005
| dir="ltr" |$2,500 Pot Limit Hold'em
|$303,025
|}

===טורנירים ומשחקים נוספים===
צ'אן ידוע כשחקן קבוע במשחק הגדול בקזינו בלאג'יו בלאס וגאס, שם משחקים על מאות אלפי דולרים כל לילה. צ'אן הופיע במספר תוכניות טלוויזיה המשדרות פוקר, וזכה במספר טורנירים בהם. סך כל הכנסותיו מטורנירי פוקר, לא כולל משחקי מזומן, עומד על מעל שמונה מיליון דולר נכון לשנת 2009.

==חיים אישיים==
צ'אן נשוי ולו שישה ילדים. בנוסף למשחק פוקר, בבעלותו של צ'אן מסעדה בלאס וגאס, והוא הביע את שאיפתו לפתוח קזינו בבעלותו. צ'אן כותב לעיתים למגזין הפוקר קארד פלייר. צ'אן פרסם שני ספרי פוקר, אחד לאסטרטגיית משחק פוט לימיט הולדם, ושני למספר סוגי משחק.

==קישורים חיצוניים==

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר באירוע המרכזי
קטגוריה:זוכי צמיד אליפות העולם בפוקר מארצות הברית
קטגוריה:חברי היכל התהילה של הפוקר
קטגוריה:אמריקאים ממוצא סיני
קטגוריה:מהגרים מסין לארצות הברית
קטגוריה:אמריקאים שנולדו ב-1957
אימג'

אִימֶג (באנגלית: Image) הוא קובץ לאחסון תוכנו של אמצעי לאחסון נתונים כגון דיסק קשיח או תקליטור. קובץ אימג' נוצר על ידי קריאת הסקטורים של המדיה המקורית, וצירוף הנתונים שנקראו אל קובץ האימג' - כך שהקובץ שנוצר הוא עותק של הנתונים ואופן הסידור שלהם. ייתכן כי מטעמי חיסכון במקום, זמן או נפח אחסון קובצי האימג' יעברו דחיסת נתונים לעומת המקור. חלק מהשיטות ליצירת קובצי אימג' לא כוללות שטחי אחסון שאינם בשימוש.

== שימושים ==
* גיבוי
* העתקה
* שדרוג חומרת האחסון תוך שמירה על נתונים קיימים
* הפצת תוכנה
* פריסה מהירה/זהה
* יצירת כוננים וירטואליים
* ניתוח תוכן כוננים

== סוגי קבצים ==
* דמות ISO
*NRG
*DMG
*GHO
*IMA
*IMZ
*IMG
*QCOW

== תוכנות ליצירת אימג' ==
* Norton Ghost
* CloneDVD
* IsoBuster
* Nero
* Acronis True Image
* Ashampoo

== ראו גם ==
* אתחול אמצעי לאחסון נתונים

קטגוריה:התקני אחסון נתונים
טומוג'ירו איקנוצ'י

פרופסור טומוג'ירו איקנוצ'י (ביפנית: 池内 友次郎; ) היה מלחין יפני.
== ביוגרפיה ==
איקנוצ'י נולד בטוקיו, בן למשורר האיקו. בשנת 1927 יצא לפריז ושם למד הלחנה אצל אנרי ביסה. ביצירתו ניכרת השפעת המוזיקה האימפרסיוניסטית הצרפתית. בשנת 1933 חזר איקנוצ'י ליפן.

איקנוצ'י לימד באוניברסיטה הלאומית לאמנויות ולמוזיקה של טוקיו, החל בשנת 1947. בין תלמידיו הנודעים היו סאנג יון, טושי איצ'יאנאגי, אקירו יאשירו ואחרים. יחד עם כמה מתלמידיו, הקים את קבוצת שינשין קאי בשנת 1955.

נגנית כריסטינה ראיקו קופר היא נכדה של המלחין.

== לקריאה נוספת ==
<div style="direction: ltr;">
Cooper, Kristina Reiko (2001). "Tomojiro Ikenouchi and His Influences." DMA dissertation. The Juilliard School.
</div>
* קופר, קריסטינה רייקו (2001), "טומוג'ירו איקנוצ'י והשפעותיו", עבודת דוקטורט, ג'וליארד.

== קישורים חיצוניים ==

קטגוריה:מלחינים יפנים
קטגוריה:מלחינים מן המאה ה-20
קטגוריה:מוזיקה של המאה ה-20
קטגוריה:מורים למוזיקה ביפן
קטגוריה:יפנים שנולדו ב-1906
קטגוריה:יפנים שנפטרו ב-1991
אביהו (אלבום)

אביהו הוא אלבום הבכורה של הזמר אביהו שבת שיצא בשנת 2010. מלהיטי האלבום: "עדיין שלך", "קחי את ליבי", "בשבילך" ו"יאללה" עם מיכל אמדורסקי. תוך חודשיים הגיע האלבום לאלבום פלטינה סלולרי לרגל הגעת אלבום הבכורה שלו ל-100,000 הורדות סלולריות.

== שותפים באלבום ==
* הנרי - הפקה מוזיקלית
* נדב ביטון - הפקה מוזיקלית
* ניצן קייקוב - הפקה מוזיקלית

== רשימת השירים באלבום ==
#פתיח (1:14)
#עדיין שלך (לי בירן) (3:25)
#בשבילך (אביהו ונערי רפול/אביהו ואיתי זילברשטיין) (3:35)
#הולך לאיבוד (סהר חגי/ניצן קייקוב) (3:00)
#אהבת חיי (אביהו) (3:31)
#קחי את ליבי (יסמין אבן/אמיליו אסטפן) (2:54)
#ביקשתי רק (גיל זכאי) (3:39)
#להיות (סהר חגי/ניצן קייקוב) (3:10)
#רק אותך (ניב קייקוב/ניב קייקוב וליאל אשכנזי) (3:11)
#יאללה - דואט עם מיכל אמדורסקי (דורון מדלי/איסקנדר פאיידש ומוראט צ'קם) (3:28)
#רק את יודעת (דורון דוידסקו/ליאור דטאוקר) (3:36)
#אותך בחרתי (אביהו) (3:21)

== סינגלים ==

קטגוריה:אלבומי בכורה מ-2010
קטגוריה:אלבומים בעברית
קטגוריה:אלבומי חברת פליי רקורדס
קדימה (אגודת סטודנטים)

קדימה (בגרמנית: A.V. Kadima Wien) הייתה אגודת סטודנטים יהודים שנוסדה בווינה ב-25 באוקטובר 1882 על ידי נתן בירנבוים, ראובן בירר, פרץ סמולנסקין ומשה שנירר.

"קדימה" הייתה ארגון הסטודנטים היהודי הלאומי הראשון באירופה.
פרץ סמולנסקין הוא זה שנתן לתנועה את שמה במובנה הכפול הלאה ומזרחה.
האגודה פעלה עד 1938.

== היסטוריה ==
האגודה הוקמה על רקע איסור אגודות סטודנטים לקבלת חברים יהודים ואחרי פרעות הסופות בנגב. מטרות האגודה היו לשמש בית לפעילות לאומית ולמלחמה באנטישמיות ובהתבוללות. ראשי הקהילה היהודית לא ראו בעין יפה את פעילות האגודה, שכן היא כיוונה להתבדלות היהודים – במהופך למגמת ראשי הקהילה. במיוחד התנגשו דרכיהן לאחר פרסום כרוז שבו דיברה האגודה על ההכרה העצמית של היהודים ועל ההשתייכות המשותפת שלהם. כל זאת על רקע מעשים, למשל, של בני רב הקהילה שנכנסו לטבילה נוצרית.

בתחילת דרכה, בדומה לאגודות אחרות, עסקו חבריה בסיף, וכך התחבר אליה הרצל. ב-1889 הצטרף לאגודה איזידור שליט, שבהמשך היה לנשיאהּ. שליט התוודע בפעילותו להרצל, ועורר אותו לפעילות הציונית. עם השנים הפך שליט למזכירו האישי. גם שאר חברי קדימה שימשו כתשתית האנושית לקונגרס הציוני הראשון.

נושא ההגנה העצמית היה רעיון מרכזי באגודה, כסמל לאומץ לב אישי ולאומי. יוצאי האגודה הקימו מאוחר יותר אגודות ספורט כהכח ומכבי.

האגודה הייתה הארגון היהודי-לאומי הראשון מחוץ למזרח אירופה. דבר האגודה הופץ ברחבי אירופה, ובהמשך הוקמו אגודות נוספות בשם זה (לונדון 1887, ברלין 1890 ועוד). 

עם חברי האגודה נמנו גם זיגמונד פרויד ובאגודה הברלינאית היו חברים חיים ויצמן ושמריהו לוין, ואחד ממדריכיה היה האומן מאיר בן אורי, תלמידו של הרמן שטרוק.

על שם התנועה רחוב בחיפה.

==לקריאה נוספת==
* Robert S. Wistrich, The Jews of Vienna in the Age of Franz Joseph, Oxford University Press, 1989, chapter 11. Kadimah and Jewish Student Nationalism, pp. 347-380

==קישורים חיצוניים==
* 
* [http://www.jewishagency.org/JewishAgency/Hebrew/Education/Compelling+Content/Jewish+Agency+History/Subjects/Kadima.htm קדימה], באתר הסוכנות היהודית 

==הערות שוליים==

קטגוריה:ארגוני סטודנטים
קטגוריה:וינה: היסטוריה
קטגוריה:יהדות וינה
קטגוריה:ארגונים פוליטיים יהודיים
קטגוריה:לאומיות יהודית
קטגוריה:ציונות באוסטריה
קטגוריה:ארגונים ציוניים
צלב ההקרבה

200px
צלב ההקרבה (באנגלית: Cross of Sacrifice) הוא אחד מן המרכיבים העיצוביים העיקריים המוצבים בבתי קברות צבאיים של בריטניה ומדינות חבר העמים הבריטי, אשר מצויים בטיפולה של ועדת חבר העמים לקברי מלחמה.

הצלב עוצב על ידי סר רג'ינלד בלומפילד (Reginald Bloomfield), אחד משלושת האדריכלים הראשיים שיעצו לוועדה לאחר הקמתה ב-1917 בנוגע לעיצוב בתי הקברות הצבאיים של מלחמת העולם הראשונה - אם כי הצלב הוצב בהמשך גם בבתי קברות צבאיים של מלחמת העולם השנייה. זהו צלב לטיני, כלומר בעל זרוע ארוכה אחת הפונה כלפי מטה, שהחתך של זרועותיו הוא מתומן. הוא עשוי לרוב אבן גיר, ומוצב על גבי בסיס אבן, גם הוא מתומן. אל חזיתו של הצלב מוצמדת חרב ברונזה שלהבה פונה כלפי מטה. בעוד הצלב מייצג את ההשתייכות הדתית של מרבית החללים בבתי הקברות בהם הוא מוצב, מייצגת החרב את טבעם הצבאי של בתי הקברות. 

הצלב הוצב בדרך כלל בבתי קברות צבאיים שהקימה הוועדה אשר מכילים 40 קברים ויותר. על מנת להתאים את ממדי הצלב לממדים השונים של בתי הקברות, שבחלק מהם יש כאמור רק כמה עשרות קברים ובחלקם יש אלפים רבים, הסכים בלומפילד לעצב אותו בשלוש מידות שונות, שגובהן, יחד עם בסיס הצלב, הוא החל מ-5.4 מטרים ועד 9.6 מטרים.

מיקומו של הצלב בכל בית קברות נקבע במסגרת תכנונו האדריכלי הספציפי. לא פעם מוצב הצלב בטבורו של שטח בית הקברות, בנקודה גבוהה בו, או סמוך למרכזה של אחת מהפאות החיצוניות של בית הקברות. לעומת זאת, באתרים שבהם התבקשה הצנעה של הצלב, כדוגמת חלק מבתי הקברות המצויים באזורים אסלאמיים, הוחלף לעיתים הצלב בצלב קטן ממנו, אשר שובץ בתוך חומת בית הקברות. כך נעשה למשל בבית הקברות הצבאי הבריטי בעזה.

==ראו גם==
*מצבת הזיכרון

==לקריאה נוספת==
<div style="direction: ltr;">
*Philip Longworth (1985), The Enending Vigil, London: Leo Cooper.
</div>

==קישורים חיצוניים==

* [https://www.cwgc.org/learn/horticulture-and-works/architecture 'ארכיטקטורה'], באתר ועדת חבר העמים לקברי מלחמה

קטגוריה:בתי קברות צבאיים של האימפריה הבריטית
קטגוריה:ועדת חבר העמים לקברי מלחמה
קטגוריה:אנדרטאות
קטגוריה:עיצוב נוף
פרובינציות אירלנד

[[דגל ארבע הפרובינציות המשלב בין ארבעת הדגלים של הפרובינציות האיריות. משמאל למעלה נגד כיוון השעון – דגל מנסטר, דגל אלסטר, דגל לנסטר ודגל קונכט]]
200px

האי אירלנד מחולק היסטורית לארבע פרובינציות (באירית: Cúigí na hÉireann, באנגלית: Provinces of Ireland). בצפון האי שוכנת אלסטר, שבה תשעה מחוזות, שישה מהם מרכיבים את צפון אירלנד. שלושת המחוזות האחרים של אלסטר, יחד עם שלוש הפרובינציות האחרות, מרכיבים את הרפובליקה של אירלנד: במערב שוכנת קונכט, שהעיר הראשית בה היא גולוויי, ובה חמישה מחוזות; בדרום – מנסטר, שקורק היא העיר הגדולה בה, ובה שישה מחוזות; ובמזרח – לנסטר, על שנים עשר מחוזותיה, שבה שוכנת הבירה דבלין.

הפרובינציות נקראות באירית cúige, מילה שמשמעותה המילולית היא חמישית, דבר הנובע מקיומה של פרובינציה חמישית בעבר – Mide או Meath, מילולית "אמצע". פרובינציה זו שכנה כמתחייב משמה במרכז האי, וכללה את המחוזות מית', וסטמית', וחלקים מהמחוזות קאוואן, דבלין, קילדייר, לונגפורד, לאות', ואופאלי. מרבית שטחי הפרובינציה עברו לשטחה של פרובינציית לנסטר. המחוזות של אירלנד אינם משרתים עוד מטרות מנהליות או פוליטיות אלא מתפקדים כישויות היסטוריות ותרבותיות.

{| class="wikitable" align="center" width="450px" style="text-align:center;"
|-
! פרובינציה
! שם באירית
!שם באנגלית
! אוכלוסייה
! שטח
! מספר מחוזות
! עיר ראשית
|-
| לנסטר || Laighin<br><small>Cúige Laighean</small>|| Leinster|| 2,292,939 || 19,774 || 12 || דבלין
|-
| מנסטר || Mhumhain<br><small>Cúige Mumhan</small> ||Munster|| 1,172,170 || 24,608 || 6 || |קורק
|-
| קונכט || Connachta<br><small>Cúige Chonnacht</small> ||Connacht|| 503,083 || 17,713 || 5 || גולוויי
|-
| אלסטר || Ulaidh<br><small>Cúige Uladh</small> ||Ulster|| 1,993,918‡ || 24,481 || 9 || בלפסט
|}

==ראו גם==
* מחוזות אירלנד

==קישורים חיצוניים==

*
פרובינציות
דלתא אקוורידים דרומיים

מטר דלתא אקוורידים דרומיים הוא מטר מטאורים בינוני (כ-20 קז"ש בשיא) המגיע לשיאו כל שנה סביב ה-28 ביולי. הדלתא-אקוורידים קרויים כך משום שנקודת ההקרנה (radiant) שלהם נמצאת בקבוצת הכוכבים דלי, סמוך לכוכב שסימולו האות היוונית δ (בלועזית: Delta Aquarii). לרוב מבדילים בין שני מטרים עם נקודת הקרנה קרובה - הדלתא אקוורידים הדרומיים אל מול הצפוניים. קז"ש הצפוניים קטן בהרבה משל הדרומיים ולאחרונה אף הוסרו מרשימת העבודה לתצפית ויזואלית של ארגון המטאורים הבינלאומי.

מטר הדלתא-אקוורידים הוא מטר יחסית קל לצפייה מרוב חלקי כדור הארץ (עם עדיפות לחצי הכדור הדרומי), כיוון שנקודת ההקרנה שלו נמצאת בשמיים במשך כל הלילה בתקופת הפעילות. בישראל מגיעה נקודת ההקרנה בשיאה לגובה 45 מעלות, מה שמאפשר לראות עד כ-70% מהקז"ש בתנאי תצפית אופטימליים. 

== הערות שוליים ==

קטגוריה:מטרות מטאורים
קטגוריה:קבוצת הכוכבים דלי
דיאן לאד

רוז דיאן לאדנר (באנגלית: Rose Diane Ladner; נולדה ב-29 בנובמבר 1935) היא שחקנית קולנוע אמריקאית זוכת פרס גלובוס הזהב, הייתה מועמדת לשלושה פרסי אוסקר ולשלושה פרסי אמי.

== ביוגרפיה ==
לאד נולדה במרידיאן שבמיסיסיפי, כבתם של מרי ברנרדט, עקרת בית ושחקנית במקצועה, ופרסטון פול לאדר. לאד גודלה כקתולית. היא קרובת-משפחה של המחזאי טנסי ויליאמס והמשורר סידני לניר.

בשנת 1960 נישאה לאד לשחקן הקולנוע ברוס דרן, השניים היו נשואים 9 שנים ובמהלכן נולדו לזוג שתי בנות: לורה דרן, שחקנית קולנוע זוכת פרס האוסקר, וילדה שמתה בילדותה. לאד נשואה בפעם השלישית, לרוברט צ'ארלס האנטר.

== קריירה ==
סרטה הראשון של לאד היה סרט הפשע של רומן פולנסקי "צ'יינהטאון". לאחר מכן כיכבה בדרמה של מרטין סקורסזה "אליס לא גרה כאן יותר" בתור מלצרית קשוחה בשם פלו.

בשנת 1981 קיבלה לאד את פרס גלובוס הזהב ביחד עם שחקנית הקולנוע ואלרי ברטינלי, על תפקידה בסדרת הטלוויזיה המבוססת על הסרט "אליס לא גרה כאן יותר".

בשנת 1990 הופיעה לאד לצד בתה, לורה דרן, בדרמת המתח של דייוויד לינץ' "לב פראי". בסרט גילמה לאד את דמותה של מריאטה פורטון, אמה הפסיכופתית של לולה (דרן), המוציאה חוזה על חייו של אהובה סיילור ריפלי (ניקולס קייג').

שנה לאחר מכן שיחקה פעם נוספת לצד בתה לורה דרן בדרמה האירוטית "שושנת פרא". בסרט הופיעה לאד בתור אמה של רוז, בחורה משוחררת "מדי" במונחים של שנות ה-30, הנשכרת לעבוד כמשרתת בבית משפחת הילייר, ומנסה לפתות את אבי המשפחה ולאחר מכן גם את בנו. בטקס האוסקר בשנת 1992 נרשמה היסטוריה כשלראשונה אם ובתה (לאד ודרן) היו מועמדות לפרס האוסקר בקטגוריות שונות - בזמן שלאד הייתה מועמדת לפרס בתפקיד משנה, הייתה לורה מועמדת לפרס האוסקר לשחקנית הטובה ביותר.
בשנת 2010 קיבלה לאד ביחד עם בתה לורה דרן ובעלה לשעבר ברוס דרן כוכבים על שמם בשדרת הכוכבים של הוליווד.

== פילמוגרפיה נבחרת ==
* הנהרות (1969)
* צ'יינהטאון (1974)
* אליס לא גרה כאן יותר (1974)
* אלמנה שחורה (1987)
*כיף של חופשה (1989)
* לב פראי (1990)
* נשיקה לפני המוות (1991)
* שושנת הפרא (1991)
* Father Hood (1993)
*סיבוב שני לאהבה (1993)
* פסק דין (1996)
*The Westing Game (1997)
* צבעי השלטון (1998)
* 28 ימים (2000)
* מפגש סוער (2001)
* החלום המהיר בעולם (2005)
* השכם בבוקר (2006)
* ג'וי (2015)
*I Dream Too Much (2015)
*אמריגדון (2016) 
*סופי והשמש העולה (2016)
*The Last Full Measure (2019)
*Charming the Hearts of Men (2021)
*ג'יגי ונייט <small>(אנ')</small> (2022)
*Isle of Hope (2022)
*Blue Champagne (TBA)

=== טלוויזיה ===

* ד"ר קווין, רופאה במערב (1993) 
* פרקליטי אל איי (1993) 
* המצור על רובי רידג' (1996) - סרט טלוויזיה
* מגע של מלאכים (1997) 
* כריסטי, בחירות של הלב (2001)
* בחירתה של גרייס (2004) - סרט טלוויזיה של Lifetime
* פשע מן העבר (2005) 
*מוארת (2013-2011)
*ריי דונובן (2016)
*שלדון הצעיר (2021)
*חופי צ'סאפיק (2016 - 2022)

== קישורים חיצוניים ==

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:אמריקאיות שנולדו ב-1935
קטגוריה:אמריקאים שנולדו ב-1935
טוליו לומברדו

הפסל "אדם" מאת טוליו לומברדו; הפסל נמצא ב[[מוזיאון המטרופוליטן לאמנות בניו יורק. בשנת 2002 קרס ונשבר לרסיסים, וב-2014, אחרי עבודות רסטורציה, הושב על כנו]]
טוליו לומברדו הידוע גם כטוליו סולארי (איטלקית: Tullio Lombardo; סביבות 1455 – 17 בנובמבר 1532) היה פסל, איש הרנסאנס האיטלקי.

== חייו ==
לומברדו היה בנו של פייטרו לומברדו ואחיו של אנטוניו לומברדו. בני משפחת לומברדו עבדו יחד בעיטור כנסיות, קברים ומבני ציבור, והחוקרים מתקשים לעיתים בייחוס יצירות פרטני למי מהם. טוליו לומברדו החל את דרכו העצמאית ב-1481 בפיסול בכנסיית סנטה מריה דיי מיראקולי בוונציה. הוא השתתף בעבודות הפיסול בבזיליקת סנטי ג'ובאני אי פאולו , שבה יצר את מצבות קבריהם של דוכסי ונציה אנדראה ונדראמין ופייטרו מוצ'ניגו בדגמי קשת ניצחון רומית עם תבליטים ופסלים של לוחמים בשריונות רומיים. לומברדו השלים את מצבת הקבורה של מרקו קורנארו בכנסיית השליחים בוונציה וכמו כן עיצב את האפריז בקפלת קורנארו בבזיליקת סנטה מריה גלוריוזה דיי פרארי. הוא היה שותף בעיטור גרם המדרגות שבסנטה מריה דיי מיראקולי (ונציה). טוליו לומברדו יצר עבודות פיסול גם מחוץ לעיר ונציה – בערים טרוויזו ופדובה שבמחוז ונטו, עבור בית גונזגה במנטובה ואף עבד בבזיליקת פרנציסקוס הקדוש ברוונה .

==קישורים חיצוניים==

* [http://www.chief.co.il/magazine/2010/05/index.htm#המטפורה על טוליו ועבודתו]
* [http://www.metmuseum.org/art/metpublications/Adam_by_Tullio_Lombardo_Metropolitan_Museum_Journal_v_49_2014 Adam by Tullio Lombardo: Metropolitan Museum Journal, v. 49, 2014], באתר מוזיאון המטרופוליטן לאמנות

קטגוריה:פסלים מתקופת הרנסאנס
קטגוריה:פסלים איטלקים במאה ה-15
קטגוריה:פסלים איטלקים במאה ה-16
קטגוריה:ילידי 1455
קטגוריה:נפטרים ב-1532
סארי הילס

סארי הילס (באנגלית: Surry Hills) הוא פרוור בסידני, המנוהל על ידי עיריית סידני (The City of Sydney).

==גאוגרפיה==
סארי הילס ממוקם מזרחית לתחנת הרכבת סנטרל, וגובל מצפון במרכז העסקים הראשי של סידני, במערב בהיימרקט ובצ'יפנדייל, במזרח במור פארק ופדינגטון ובדרום ברדפרן. הרחוב הראשי החוצה אותו מצפון לדרום הוא רחוב קראון, ומשני צידיו הרחובות אליזבת' ובורק. הרחובות החוצים הם דווינשייר, קליבלנד, פיליפ, פובו ואלביון. 

==היסטוריה==
שטר הקניין הראשון בפרוור ניתן ב-1790 למייג'ור ג'וזף פובו, לשטח של 105 אקרים. השטח נקרא סארי הילס בעקבות חבל הארץ סארי הילס במחוז סארי באנגליה. רחוב פובו (Foveaux Street) בפרוור קרוי על שם אותו בעלים ראשון. השטח נמכר מספר פעמים וחולק שוב ושוב כשהשם סארי הילס שויך לבסוף רק לחלקו הגבוה. במאה ה-19 הוקמו בפרוור הווילות הראשונות של משפחות בעלות נכסים, שחיו לצד בתי פועלים ואזורים מסחריים שונים. ב-1820 הוקם בפרוור בית הקברות ברחוב דוונשייר ונחנך על ידי המושל מקווארי. וב-1906 נחנכה בסמוך תחנת הרכבת סנטרל.

קו החשמלית של וסט קנזינגטון דרך סארי הילס עבר דרך הפרוור במאה ה-19, והפסיק לפעול רק ב-1957, אז הוא הוחלף באוטובוסים. בעת פעילותו הוא הופעל על ידי חשמליות מונעות חשמל וקיטור, ואלו עברו ברחובות קראון, קליבלנד, פיליפ ושדרת טודמן.

==תרבות==
בניין שהוכרז לשימור מורשת ניו סאות' ויילס, בין הרחובות קראון ודוונשייר
סארי הילס כולל מספר רב של מוסדות תפילה, תרבות ובילוי. בין השאר מצויים בו שמונה כנסיות (כולל קתולית, אנגליקנית ויוונית אורתודוקסית) ושני מסגדים. מצוי בפרוור ריכוז המסעדות הגדול ביותר מבין פרוורי סידני, והוא כולל נציגות למרבית המטבחים המגישים בעיר (בין השאר המטבח היפני, המטבח האינדונזי והמטבח הצרפתי).

בסארי הילס מספר רב של בניינים מהתקופה הוויקטוריאנית בעלי עיצוב אופייני (בניני שורה, הצמודים זה לזה). מבין בנייניו, 15 הוקצו לשימור כבנייני מורשת ניו סאות' ויילס, רובם ברחוב אלביון. בפרוור מספר רב של פאבים שנפתחו בתחילת המאה ה-20, עם עיצוב חזיתות ויקטוריאניות, אר דקו וארכיטקטורת פדריישן אוסטרלית.

==קישורים חיצוניים==

* [https://web.archive.org/web/20090923090818/http://info.id.com.au/dosydney/Default.aspx?pg=1&gid=5770 סארי הילס באתר "Dictionary of Sydney"]
* [http://www.sydney-suburbs.com.au/Sydney_suburb/Surry_Hills/Suburbs/16251 סארי הילס באתר "Sydney Suburbs"]

קטגוריה:פרוורי סידני
קטגוריה:גיי וילג'
יומנה של אנה פרנק (סדרת טלוויזיה)

"יומנה של אנה פרנק" (אנגלית The Diary of Anne Frank) היא מיני סדרת טלוויזיה מבית ה-BBC הבריטי, בשיתוף עם "France 4" הצרפתי. בסדרה חמישה פרקים, כל אחד באורך של חצי שעה, המבוססים על המקרים המתוארים ב"יומנה של אנה פרנק", מרגע הכניסה למחבוא, עד לגילוי היומן על ידי מיפ חיס.

הסיפור עובד לסדרת טלוויזיה על ידי התסריטאית הבריטית דבורה מוגאץ', והצילומים החלו באוקטובר 2007 בבריטניה. מיני-סדרה זו שודרה בבריטניה בינואר 2009, ועובדה גם לסרט באורך מלא שהוקרן אף בישראל.

==צוות השחקנים==
* אלי קנדריק – אנה פרנק
* איאן גלן – אוטו פרנק
* טמזין גרג – אדית פרנק
* רון קוק – הרמן ואן דאן
* לזלי שארפ – פטרונלה ואן דאן
* ניקולס פרל – אלברט דיסל
* קייט אשפילד – מיפ חיס
* ג'ף ברטון – פטר ואן דאן
* היילי וייט – חנה גוסלר

== ראו גם ==
* אנה פרנק
* מלחמת העולם השנייה
* שואה

== קישורים חיצוניים ==

* [http://www.annefrank.org.uk/bbcdrama מידע] על הסדרה באתר BBC Drama.

קטגוריה:סדרות טלוויזיה בריטיות שעלו לשידור בשנות ה-2000
קטגוריה:מיני-סדרות טלוויזיה
קטגוריה:אנה פרנק בתרבות
קטגוריה:סדרות דרמה היסטוריות
קטגוריה:סדרות דרמה בריטיות
רבי יוחנן בן תורתא

רבי יוחנן בן תורתא היה תנא בן הדור השלישי – תחילת המאה ה-2. ידוע כחברו הטוב של רבי עקיבא.

מעט מאוד מידע מצוי על תנא זה בספרות חז"ל (למעשה יש רק שתי אמרות ממנו), אך ידוע כי התנגד לבר כוכבא. בפרט התפרסם בזכות אמירתו כנגד רבי עקיבא שדרש על בר כוכבא את הכתוב , וזיהה אותו כמשיח:

כמו כן מובא בתוספתא:

לפי גרסה מסוימת בפסיקתא, רבי יוחנן בן תורתא היה גר, שהתגייר לאחר שפגש פרה שומרת שבת, ושמו ניתן לו בארמית כ"בן תורתא" – בן הפרה, משום שהתגייר באמצעותה. לפי גרסה נוספת בשם הריטב"א, לרבי יוחנן בן תורתא הייתה פרה, וכשירד מנכסיו מכרה לנכרי, כשראה הנכרי שהפרה שומרת שבת, מפני שכך הרגילה רבי יוחנן בן תורתא, התגייר. שתי הגרסאות מצביעות על שני אישים – המוכר והקונה – מתוך סיפור זהה, בשם "פרה שומרת שבת" שלאחר שנים הפך לקלאסיקה בסיפורים יהודיים לנוער.

==לקריאה נוספת==

* אליהו רחמים זייני, מרד בר כוכבא והתייחסותם המדויקת של חז"ל אליו, בתוך עץ ארז – חלק ב, עמ' 142–152. (במאמר התייחסות מקיפה לדמותו של רבי יוחנן בן תורתא).

==קישורים חיצוניים==
*
* 

קטגוריה:הדור השלישי לתנאים
קטגוריה:מרד בר כוכבא: אישים
קטגוריה:גרים במשנה ובגמרא
סטיוארט כהן

סטיוארט א' כהן (נולד ב-1946) הוא פרופסור אמריטוס במחלקה למדע המדינה באוניברסיטת בר-אילן, המתמחה ביחסים בין-לאומיים, צבא וחברה, בדיפלומטיה ובתולדות הציונות.

==קורות חיים==

כהן נולד באנגליה, ולאחר שהשלים את לימודיו האקדמיים לתואר דוקטור בדיפלומטיה מאוניברסיטת אוקספורד עלה לישראל בשנת 1972 וכיהן כפרופסור מן המניין למדע המדינה באוניברסיטת בר-אילן, וכחוקר בכיר במרכז בגין-סאדאת למחקרים אסטרטגיים באוניברסיטת בר-אילן. כן שימש כחוקר אורח באוניברסיטת קייפטאון ובאוניברסיטת אוהיו.

כהן הוא כותב פעיל ופורה, ובין היתר כתב מערכי לימוד עבור קורסים של האוניברסיטה הפתוחה. ב-2005 העלה כהן במסגרת מאמר במערכות את הדעה, בישמו מודל ליחסי הצבא והדרג האזרחי שפיתח א. ר. לקהאם, כי ביחסים בין הדרג המדיני ובין הצבא במדינת ישראל סובל הצבא מ"כפיפות יתר" העלולה לפגוע בתפקודו.
פרופסור כהן קיבל בפברואר 2022 אות הוקרה על מפעל חיים מטעם אגודת חוקרי צבא חברה בישראל.
נשוי לחוקרת הספרות טובה כהן ואב לארבעה בנים, אחד מהם הוא פרופסור עמיחי כהן, משפטן ב.

==קישורים חיצוניים==
* 

==הערות שוליים==

קטגוריה:ישראלים ילידי אנגליה
קטגוריה:עולים בשנות ה-1970
קטגוריה:בעלי תואר דוקטור מאוניברסיטת אוקספורד
קטגוריה:סגל אוניברסיטת בר-אילן: מדעי המדינה
קטגוריה:סגל מרכז בגין-סאדאת למחקרים אסטרטגיים
קטגוריה:ישראלים שנולדו ב-1946
מלחמת רוסיה–פרס (1826–1828)

מלחמת רוסיה–פרס (1826–1828) פרצה ביוזמת ממלכת פרס, מתוך רצונה להחזיר לעצמה את השטחים שאיבדה במלחמה קודמת בין הצדדים. הסיבה הישירה למלחמה היו ידיעות שהגיעו לפרס בהקשר למרד הדקבריסטים ופורשו בצורה שגויה בחצר החאן. יורש העצר הנמרץ שעמד בראש הצבא, אבאס (עבאס) מירזה, חשב שיצליח לגבור על האימפריה הרוסית.

ב-31 ביולי 1826 הצבא הפרסי שכלל כ-35 אלף חיילים נכנס לשטחי רוסיה, כבש את יליזבטפול, החל מצור על שושה ובכך איים על טביליסי שהייתה המרכז השלטוני של רוסיה בקווקז. 

לרשות הרוסים היו באזור כששת אלפים חיילים בלבד. מושל האזור, גנרל אלכסיי ירמולוב ידע שלא יוכל להילחם בכוח כה עודף ולכן החל בנסיגה מאורגנת. ב-15 בספטמבר 1826 נערך קרב בין הכוח הרוסי שכלל כ-4,500 חיילים לבין כוח פרסי שכלל כ-10,000 חיילים. הקרב הסתיים בניצחון מוחץ של הרוסים שאילץ את הפרסים להפסיק את המצור על שושה ולשחרר את יליזבטפול. בינתיים הגיע תגבורת משמעותית לצבא הרוסי באזור. בראש הכוח שכלל עתה כשמונת אלפים חיילים הועמד גנרל איוואן פסקביץ'. הוא הצליח להביא לנסיגה פרסית מעבר לנהר אראס. בהתאם לכך, כל השטח שהיה לפני המלחמה בשליטה רוסית שוחרר, אך הלחימה נמשכה.

באביב 1827 הרוסים החלו להתקדם לכיוון ירוואן. לאחר קרבות עזים שנמשכו 6 ימים העיר נכבשה. הרוסים כבשו את כל שטחה של מזרח ארמניה ואף התקדמו לכיוון פרס עצמה תוך כיבוש תבריז. בהמשך הכוחות הרוסים התקדמו עד לאזור של ימת אורמיה ועוררה בהלה בחצר השאה הפרסי.

ב-2 בפברואר 1828 נחתם הסכם טורקמנצ'אי. בהתאם להסכם הועברו לרוסיה שטחים במזרח ארמניה. במהומות שפרצו בטהראן ב-11 בפברואר 1828, בעקבות עימות דיפלומטי הקשור באחד מסעיפי ההסכם, נכבשה השגרירות הרוסית ורוב עובדיה נהרגו. בין ההרוגים היה גם השגריר הרוסי אלכסנדר גריבוידוב.

תוצאות המלחמה עיצבו את הגבול הדרומי של האימפריה הרוסית באזור והגבולות הדרומיים של ארמניה ואזרבייג'ן של היום.

==קישורים חיצוניים==

קטגוריה:ארמניה: היסטוריה
קטגוריה:אזרבייג'ן: היסטוריה
קטגוריה:מלחמות איראן
קטגוריה:מלחמות האימפריה הרוסית
השטן והעלמה פרים

השטן והעלמה פרים (בפורטוגזית: O Demônio e a srta Prym) הוא רומן אשר נכתב על ידי הסופר הברזילאי פאולו קואלו. הספר הוא השלישי והאחרון בטרילוגיה "וביום השביעי".
הספר מנסה למצוא תשובה לשאלה אשר עולה אצל בני אדם ברגעים של מצוקה, דחייה או בגידה. בפשטות, השאלה היא "האם בני אדם רעים?"

==עלילה==
במשך כמעט 15 שנה מבלה ברטה הזקנה כל יום בישיבה מחוץ לדלת הקדמית של ביתה, צופה בכפר השקט והנידח ויסקוס ומדברת לעיתים עם בעלה המנוח. היא מחכה לשטן שיבוא, כפי שבעלה ניבא לה. יום אחד מגיע גבר זר לכפר בכוונה להישאר בו שבעה ימים.

הגבר שמופיע כהתגלמות השטן, איש עשיר ומצליח אשר איבד את אמונו בצדק האנושי לאחר שטרוריסטים רצחו את אשתו ובתו.
כדי לבדוק האם הרוע הוא טבעו של האדם, מחליט הזר להטיל דילמה שטנית על תושבי הכפר, הוא מחליט להציע להם 11 מטילי זהב בתנאי שהם יהרגו את אחד מתושבי הכפר, אותו הם יבחרו. בדרכו בכפר פוגש הגבר את שנטל פרים, נערה צעירה ויפה, המשועממת מקצב החיים האיטי ומהכפר הנידח. שנטל מפתה תכופות תיירים למיטתה בתקווה שאחד מהם יהיה נתיב הבריחה שלה מהכפר. הגבר לוקח את שנטל, מראה לה את מטילי הזהב אותם קבר ביער ליד הכפר ומספר לה על תוכניותיו.

מרגע זה מתנהל קרב פנימי בתוך הנערה הצעירה, בין המלאך הטוב למלאך הרע. היא רואה בזהב את כרטיס הבריחה שלה מהכפר אך דבר מה עוצר אותה. לאחר מספר ימים מלאי מחשבות, היא מחליטה לספר לחברי הכפר על תוכניותיו של הזר בתקווה שהם יסרבו. תגובות אנשי הכפר למחרת אותו היום, אומנם נוטעות בלבה חששות שמא הם מתכננים לבחור אותה כקורבן. כמעשה של ייאוש מחליטה שנטל לברוח מהעיר עם אחד ממטילי הזהב של הזר, אך נראה כי לגורל יש תוכניות שונות עבורה ובדרך היא נתקלת בזאב אשר מאיים על חייה. למזלה של שנטל הגבר הזר מגיע ושניהם מצליחים לברוח.

באותו הזמן מתאספים חברי הכפר בכנסייה על מנת לבחור את הקורבן, כדי לקבל את הפרס הנכסף. לבסוף הם בוחרים את ברטה הזקנה, בטענה שחייה קרובים לקצם ושבכל מקרה הם נטל עבורה, אחרי הכל, בעלה מת בתאונת ציד לפני זמן רב. זמן קצר לפני הוצאתה להורג של ברטה הזקנה, שנטל מגיעה ונוקטת עמדה, היא מנסה להסביר לאנשי הכפר איזו טעות הם עומדים לבצע ולבסוף מצליחה לשכנע אותם שרצח אינו מוצדק תחת שום נסיבות. כך מעניקה שנטל תשובה לשאלתו של הזר, בכולנו נמצאים הטוב והרע אך מעשינו הם תוצאה של שליטה ובחירה.

==קישורים חיצוניים==
* 

קטגוריה:רומנים (סוגה ספרותית)
קטגוריה:ספרי פאולו קואלו
קטגוריה:ספרי 2000
קטגוריה:השטן באמנות
קטגוריה:ספרי ידיעות ספרים
יער חדרה

חדרה מהאוויר. היער מצד ימין
יער חדרה הוא חורש בשטחה של העיר חדרה, הגובל במסילת החוף ממערב ומצפון, בפארק השרון מדרום, ובשטחים החקלאיים שלאורך כביש 4 ממזרח. אורכו מצפון-מזרח לדרום-מערב הוא 2.75 ק"מ, רוחבו המרבי הוא כ-900 מטרים ושטחו 1,500 דונם. יער חדרה הוא יער האקליפטוס הגדול בארץ.

עיקרו של יער הם עצי אקליפטוס נטועים אך קיימים גם מעט עצי אלון תבור וחרוב השייכים לצמחייה הטבעית באזור (יער השרון).
== היסטוריה ==
עצי האקליפטוס שביער נטעו החל מ-1896 בניסיון לייבש את ביצת "טאס" ששכנה באתר, גידולו המהיר של העץ הביא לחשיבה, שלצורך גידולו הוא צורך מים רבים והוא שואב מן הקרקע את הרטיבות וגורם ליבוש הקרקע.

עבודות הניקוז ונטיעת העצים מומנו על ידי הברון רוטשילד אך הן לא השיגו את מטרתן, והביצה יובשה רק בשנות ה-30 של המאה ה-20 באמצעות חפירת תעלות ניקוז שפינו את המים אל נחל אלכסנדר.

למרות שהעצים לא ייבשו את הביצה הם אכן גדלו מהר וכבר ב-1912 ניתן היה לכרות אותם באופן סלקטיבי ולהשתמש בהם לייצור ארגזי תפוזים ליצוא.

במלחמת העולם הראשונה עמד היער בפני כליה, הטורקים היו זקוקים באופן נואש לעץ על מנת להסיק את קטרי הקיטור ששימשו למאמץ המלחמתי והחליטו לכרות את היער, שמעון רוקח מנהל הפרדס בעלת הזיכיון לניצול היער שכנע את הטורקים לכרות את העצים בצורה שהבטיחה את התחדשות העצים ובכך הצילה את היער, במלאכת הכריתה הועסקו תושבי חדרה ובכך ניצלו הם מהגיוס לצבא הטורקי.

ביער כוורות דבורים בשל התאמת פריחת האקליפטוס לאיסוף צוף. בשטח הוכשרו פינות בילוי ונופש, ושביל ישראל חוצה את היער לאורכו מצפון לדרום. בצידו הצפוני של היער שוכנת תחנת הרכבת חדרה מערב, ולידה כלביית "חדרה אוהבת חיות" לכלבים נטושים.

==קישורים חיצוניים==

* [http://www.hadera-tour.city/?id=374 יער חדרה באתר לתיירות ובילוי בחדרה]
* [https://web.archive.org/web/20130316155049/http://www.aboutisrael.co.il/heb/tourism.php?actions=details&tourism_id=656&top_id=295&s_cities=356 תמונות ומידע אודות היער]
* 
* [http://www.tiuli.com/track_info.asp?track_id=41 היער באתר טיולי]
* [http://www.sabresim.co.il/content/%D7%99%D7%A2%D7%A8-%D7%97%D7%93%D7%A8%D7%94 אודות היער באתר סברסים]
*מסלול [http://www.shvilist.com/s16.html שביל ישראל] העובר ביער חדרה
* 
* 

==הערות שוליים==

קטגוריה:שביל ישראל
חדרה
קטגוריה:השרון: גאוגרפיה
קטגוריה:חדרה: גאוגרפיה
קבוצה שולטת

קבוצות שולטות (קודקודים אדומים).
בתורת הגרפים, קבוצה שולטת בגרף (G(V,E היא תת-קבוצה D של הצמתים ב-V כך שכל צומת שאינו ב-D מחובר בקשת לפחות לצומת אחד ב-D. דרגת השליטה (γ(G בגרף היא מספר הצמתים הקטן ביותר המהווים קבוצה שולטת בגרף. בעיית הקבוצה השולטת היא בעיה NP-קשה (יותר מכך היא בעיה NP-שלמה), הבודקת בהינתן גרף כלשהו ומספר K, האם קיימת קבוצה שולטת קטנה מ-K.

בעיית הקבוצה השולטת נחקרה החל משנת 1950 אך החלה למשוך תשומת לב מחוקרים בתחום בעיקר החל משנות ה-70. בשנת 1988 היה ידוע על יותר מ-800 מאמרים בנושא שרובם עסקו באלגוריתמים למציאת דרגת השליטה במחלקות מסוימות של גרפים.

==חסמים==
יהי G גרף בעל n ≥ 1 צמתים ותהי Δ הדרגה המקסימלית של הגרף. ידוע כי:
* מכיוון שכל צומת יכול לשלוט על Δ צמתים לכל היותר, דרגת השליטה של הגרף (γ(G חסומה מלמטה על ידי (n/(1+Δ. כלומר (γ(G) ≥ n/(1+Δ.
* קבוצת כל הצמתים V בגרף היא קבוצה שולטת. כלומר γ(G) ≤ n.
* אם הגרף קשיר אזי קיימות לפחות שתי קבוצות שולטות זרות לחלוטין בגרף. לכן, בכל גרף קשיר γ(G) ≤ n/2.

==קישורים חיצוניים==

==הערות שוליים==
<div style="direction: ltr;">

</div>

קטגוריה:תורת הגרפים
קטגוריה:בעיות NP-שלמות